คือเดือนนี้อ่ะค่ะ ประจำเดือนมา 2 ครั้งค่ะ ครั้งแรกมาตอน วันที่ 6-9 ค่ะ แล้วก้มาเป็นรอบที่ 2 ตอนวันที่ 26 อ่อค่ะ อยากรู้ว่ามันเป็นอะไรมั้ยค่ะ อันตรายรึเปล่า หรือเป็นอะไรหรอค่ะ
สวัสดีค่ะ โดยปกติ ระยะห่างระหว่างรอบประจำเดือนสามารถพบได้ตั้งแต่21-35 วัน โดยในแต่ละรอบประจำเดือนอาจมาไม่เท่ากันได้ โดยขึ้นกับหลายปัจจัย การมีรอบประจำเดือนไม่สม่ำเสมอมักพบบ่อยในช่วงวัยรุ่นดังนั้นหากนับจากวันที่ 6 จนถึงวันที่ 26 เท่ากับ 21 วันพอดี จึงอาจถือว่ายังเป็นประจำเดือนที่ปกติได้แนะนำให้สังเกตประจำเดือนไปก่อนค่ะ หากมาไม่นานเกิน 7 วัน และมีปริมาณเลือดที่ไม่มากจนผิดสังเกต ถือว่ายังปกติดีค่ะ แต่หากประจำเดือนมานานเกิน 7 วัน หรือมีเลือดออกปริมาณมาก หรือมีปวดท้องน้อยมาก หรือในรอบต่อๆ ไป มีระยะห่างระหว่างรอบประจำเดือนน้อยกว่า 21 วันหรือมากกว่า 35 วันจะถือว่าผิดปกติ ควรไปพบแพทย์เพื่อหาสาเหตุค่ะ